cyanic-selkie/wikianc huggingface dataset:
Νίομ
Προσπάθειες έξωσης της φυλής Χοβέιτατ
Τον Ιούνιο του 2020, ο Μοχάμεντ μπιν Σαλμάν προσέλαβε μια αμερικανική εταιρεία δημοσίων σχέσεων και λόμπι για να αντιμετωπίσει την κριτική και τις διαμάχες γύρω από το έργο της πόλης Νίομ. Η χώρα υπέγραψε συμβόλαιο αξίας 1,7 εκατομμυρίων δολαρίων με την εταιρεία δημοσίων σχέσεων Ruder Finn.
Τον Νοέμβριο του 2020, Βρετανοί δικηγόροι που εκπροσωπούν τη φυλή των Βεδουίνων, που εκτοπίστηκαν στην ανάπτυξη του Νίομ, προέτρεψαν τον Ντόμινικ Ράαμπ να μποϊκοτάρει τη Σύνοδο Κορυφής των G20 στη Σαουδική Αραβία. Οι δικηγόροι ανέφεραν ότι η Βρετανία έχει ηθική υποχρέωση να λάβει θέση για την υπεράσπιση της φυλής και να φέρει αντιμέτωπη τη Σαουδική Αραβία αναφορικά με τα θέματα της περί ανθρωπίνων δικαιωμάτων.
Εξωτερικοί σύνδεσμοι
Κατηγορία:Πόλεις της Σαουδικής Αραβίας
Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου της Νέας Υόρκης
Το Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου της Νέας Υόρκης (αγγλικά:New York Film Critics Award For Best Cinematography) είναι ένα βραβείο που απονέμεται από την Ένωση Κριτικών Κινηματογράφου της Νέας Υόρκης για να τιμήσει έναν διευθυντή φωτογραφίας που έχει επιδείξει εξαιρετικό επιτευγμα στην κινηματογραφική βιομηχανία.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου της Νέας Υόρκης
Λούντβιχ Μπουρμέστερ
Η διδακτορική του διατριβή με τίτλο Σχετικά με τα στοιχεία για μια θεωρία των ισόφωτων (γερμανικός τίτλος: Über die Elemente einer Theorie der Isophoten) εξέταζαν τις γραμμές στην επιφάνεια που ορίζεται από την κατεύθυνση του φωτός. Έπειτα έγινε καθηγητής για ένα διάστημα στο Ουούτς του ρωσοκρατούμενου τμήματος της Πολωνίας.
Έπειτα έγινε καθηγητής συνθετικής γεωμετρίας στην Δρέσδη, όπου το αυξανόμενο ενδιαφέρον για το πεδίο της κινηματικής κορυφώθηκε με την έκδοση του βιβλίου Lehrbuch der Kinematik, Erster Band, Die ebene Bewegung (μετάφραση: Βιβλίο της Κινηματικής, Πρώτος Τόμος, Επίπεδη Κίνηση) το 1888, αναπτύσσοντας την προσέγγιση της θεωρίας των δεσμών που εισήχθη από τον Φραντς Ρελώ, σύμφωνα με την οποία ο μηχανισμός του επιπέδου γινόταν κατανοητός ως μια συλλογή από Ευκλείδεια επίπεδα σε σχετική κίνηση με ένα βαθμό ελευθερίας.
Ο Μπουρμέστερ εκτιμούσε τόσο την θεωρία της επίπεδης κινηματικής (planar kinematics) αλλά και τους γνωστούς μηχανισμούς της εποχής του. Για να το κάνει, ο Μπουρμέστερ ανέπτυξε την θεωρία του Μπουρμέστερ που εφαρμόζει την προβολική γεωμετρία στα σημεία των επιπέδων που κινούνται σε ευθείες γραμμές και κύκλους, όπου κάθε κίνηση μπορεί να γίνει κατανοητή σε σχέση με τέσσερα σημεία του Μπουρμέστερ.
Η σύνδεση του Μπουρμέστερ (η οποία διατυπώθηκε το 1888) είναι ένα σημείο σύνδεσης τεσσάρων μερών, όπου μέρος του ζεύγους του συζευκτήρα είναι μια περίπου ίσια γραμμή. Ο Μπουρμέστερ είναι γνωστός για την εστιακή του σύνδεση, η οποία είναι μια αρκετά περιορισμένη αλλά μετακινούμενη σχετιζόμενη με την εστιακή σύνδεση του Κέμπε, αλλά και την ευθεία γραμμή σύνδεσης του Χαρτ.
Η γαλλική καμπύλη είναι γνωστή και ως καμπύλη του Μπουρμέστερ.
Παραπομπές
Κατηγορία:Απόφοιτοι του Πανεπιστημίου του Γκέτινγκεν Κατηγορία:Γεωμέτρες
Εθνικός ύμνος του Καζακστάν
Το Menıñ Qazaqstanym («Καζακστάν μου») είναι ο εθνικός ύμνος του Καζακστάν. Υιοθετήθηκε στις 7 Ιανουαρίου του 2006. Βασίζεται στο ομώνυμο τραγούδι του 1956, σε μουσική του Σάμσι Καλνταγιάκοβ (Шәмші Қалдаяқов) και σε στίχους του Ζούμεκεν Ναζιμεντένοβ (Жұмекен Нәжімеденов). Αντικαστέστησε τον Ύμνο της Δημοκρατίας του Καζακστάν, ο οποίος ήταν εθνικός ύμνος και χρησιμοποιήθηκε μετά την ανεξαρτησία. Οι αρχικοί στίχοι τροποποιήθηκαν από τον πρόεδρο της χώρας, Νουρσουλτάν Ναζαρμπάγιεφ, προτού επισημοποιηθεί ο ύμνος με διάταγμα.
Ατύχημα σε αθλητικό γεγονός το 2012
Τον Μάρτιο του 2012, ένας εθνικός ύμνος-παρωδία, ο Ω Καζακστάν, ο οποίος περιλαμβανόταν στην ταινία Μπόρατ, παίχτηκε από λάθος στο Διεθνές Γκραν Πρι Σκοποβολής στο Κουβέιτ. Η Μαρίγια Ντμιτριγιένκο, η οποία κέρδισε το χρυσό μετάλλιο, κάθισε στην εξέδρα όσο παιζόταν η παρωδία. Το ατύχημα προκλήθηκε από την λήψη λάθος τραγουδιού από το YouTube το τελευταίο λεπτό. Οι ανώτεροι αξιωματούχοι στο Καζακστάν ήταν εξοργισμένοι με το σφάλμα και δεσμεύτηκαν ότι θα κάνουν παράπονο στους διοργανωτές.
Παραπομπές
Καζακ Κατηγορία:Εθνικά σύμβολα του Καζακστάν
Ναός της Ομόνοιας στη Ρώμη
Ο Ναός της Ομόνοιας, λατιν. Aedes Concordiae, στην αρχαία πόλη της Ρώμης, αναφέρεται σε μία σειρά από ιερά και ναούς, που αφιερώθηκαν στη Ρωμαϊκή θεότητα Ομόνοια και κτίστηκαν στο δυτικό άκρο της Ρωμαϊκής Αγοράς. Το πρωϊμότερο κτίσμα πρέπει να ήταν του Μάρκου Φούριου Κάμιλλου το 367 π.Χ., αλλά η ιστορία καταγράφει και έναν ναό της Ομονοίας στο Βούλκαναλ το 304 και ακόμη έναν δίπλα, δυτικά του Βούλκαναλ, στη θέση που κατέλαβε αργότερο ο ναός του 217 π.Χ. Ο ναός ξανακτίστηκε το 121 π.Χ. και πάλι το διάστημα 7 π.Χ. - 10 μ.Χ. από τον μέλλοντα Αυτοκράτορα Τιβέριο.
Ιστορία
Μία παράδοση προσγράφει τον πρώτο ναό της Ομόνοιας σε έναν όρκο, που έκανε ο Κάμιλλος και εκπληρώθηκε το 367 π.Χ., όταν ψηφίστηκε ο νόμος Λικινίου & Σέξτου, που πρότειναν οι τριβούνοι Γάιος Λικίνιος Στόλο και Λούκιος Σέξτιος Λατερανός, οπότε μπορούσαν να είναι υποψήφιοι ως ύπατοι και οι πληβείοι. Οι δύο τους απέτρεψαν την εκλογή magistratus (δικαστή, στρατάρχη και ιερέα) για μία περίοδο αρκετών ετών, ως μέρος της Σύγκρουσης των τάξεων. Ο Κάμιλλος, που είχε οριστεί δικτάτορας για να αντιμετωπίσει μία εισβολή των Γαλατών και ενθαρρύνθηκε από τον φίλο του πατρίκιο Μάρκο Φάβιο Άμμπουστο, πεθερό του Λικινίου, αποφάσισε να λύσει την κρίση δηλώνοντας την υποστήριξή του στον νόμο αυτόν· υποσχέθηκε έναν ναό στην Ομόνοια, που θα συμβόλιζε την συμφιλίωση των πατρικίων με τους πληβείους.
Το τάμα του Κάμιλλου δεν αναφέρεται από τον Τίτο Λίβιο· αντ' αυτού ο ιστορικός περιγράφει την αφιέρωση του ναού της Ομονοίας στο Βούλκαναλ, έναν περίβολο αφιερωμένο στον Βούλκαν (Ήφαιστο) στο δυτικό άκρο της Αγοράς, από τον aedile (υπεύθυνο κτηρίων και εορτών) Γναίο Φλάβιο το 304 π.Χ. Από την πρωτοβουλία του Φλαβίου προσβλήθηκε η Σύγκλητος, επειδή ο ναός έγινε χωρίς τη συμβουλή της και από έναν πληβείο: ο πατέρας του ήταν απελεύθερος, πιο πριν scriba (γραφέας) του Αππίου Κλαυδίου Καίκου. Τότε ο Μέγιστος Αρχιερέας της Ρώμης υποχρεώθηκε να δώσει οδηγίες στον Φλάβιο για τον σωστό τρόπο αφιέρωσης ναών. Ωστόσο ο Κικέρων και ο Πλίνιος ο Πρεσβύτερος αναφέρουν, ότι ο Φλάβιος ήταν γραφέας (όχι aedile) την εποχή της αφιέρωσης και αμέσως μετά ψηφίστηκε νόμος, που απαγόρευε την αφιέρωση ναών χωρίς την έγκριση της Συγκλήτου ή της πλειοψηφίας των τριβούνων των πληβείων.
Ένας τρίτος ναός ξεκίνησε το 217 π.Χ., στην αρχή του Β΄ Εφυλίου Πολέμου, από τη duumviri (δυανδρία) των Μάρκου Πούπιου και Καίσου Κουίνκτιου Φλαμινίνου, ως εκπλήρωση όρκου, που έγινε από τον πραίτορα Λούκιο Μάνλιο Βούλσο, μετά τη σωτηρία από τους Γαλάτες το 218. Η Αιτία που ο Μάνλιος υποσχέθηκε ένα ναό στην Ομόνοια (και όχι σε άλλη θεότητα) δεν είναι εμφανής· ο Λίβιος υπαινίσσεται μία διαμάχη, που συνέβη μεταξύ των πραιτόρων. Ο ναός συμπληρώθηκε και αφιερώθηκε το επόμενο έτος από τη δυανδρία των Μάρκου και Γάιου Ατίλιου.
Ο φόνος του Γαΐου Γκράκχου το 121 π.Χ. ήταν ένα μελανό σημείο στις σχέσεις μεταξύ της αριστοκρατίας και της ανερχόμενης λαϊκής τάξης. Η Σύγκλητος, σε μία προσπάθεια κάλυψης των πράξεών της και συμβολικής ενέργειας συμφιλίωσης, έδωσε αμέσως εντολή στον Λούκιο Οπόμιο για την ανακατασκευή του ναού της Ομονοίας.
Από την περίοδο αυτή, ο ναός εχρησιμοποιείτο συχνά ως σημείο συνάντησης των συγκλητικών και των Ιερέων των Αγρών (Fratres Arvales). Αργότερα στέγασε έναν αριθμό έργων τέχνης, πολλά από τα οποία περιέγραψε ο Πλίνιος. Ένα άγαλμα της Βικτόρια (Νίκης) τοποθετημένο στη στέγη, χτυπήθηκε από κεραυνό το 211 π.Χ.· θαύματα αναφέρθηκαν στην Concordiae, γειτονικά του ναού, το 183 και το 181. Λίγα αναφέρονται στον ναό ως το 7 π.Χ., όταν ο μέλλων αυτοκράτορας Τιβέριος ανέλαβε άλλη ανακατασκευή, η οποία κράτησε ως το 10 μ.Χ., οπότε το κτήριο αφιερώθηκε στις 16η Ιανουαρίου ως ναός της Ομόνοιας του Αυγούστου (aedes Consordiae Augustae).
O ναός αναφέρεται συχνά στην αυτοκρατορική εποχή και ίσως είχε ανακατασκευαστεί ξανά, έπειτα από μία πυρκαγιά το 284 μ.Χ. Αν ήταν σε χρήση ως τον 4ο αι., θα έκλεισε στις Διώξεις κατά των Εθνικών από τους Χριστιανούς Αυτοκράτορες στο τέλος του αιώνα αυτού. Το κτήριο παρέμεινε όρθιο· τον 8ο αι. αναφέρεται, ότι ήταν σε κακή κατάσταση και ετοιμόρροπο. Ο ναός καταστράφηκε περί το 1450, όταν μετατράπηκε σε ασβεστοκάμινο· τα μάρμαρα αποσπάστηκαν.
Αρχιτεκτονική
Η δυτική μεριά του ναού είναι κολλημένη στο Ταμπουλάριουμ (Αρχείο) και ο ναός βρίσκεται στους πρόποδες του Καπιτωλίνου λόφου· έπρεπε η αρχιτεκτονική να προσαρμοστεί στον χώρο. Έτσι ο σηκός έχει πρόσοψη 45 μ., διπλή από ό,τι το μήκος του, που είναι 24 μ. και το ίδιο και το πρόστυλο. Αυτό έχει ως εξής: στη μέση του σηκού προεξέχει μία βάση, που φέρει μία σειρά κορινθιακών κιόνων, έξι στην πρόσοψη και τριών σε κάθε πλάι. Τα κιονόκρανα των κιόνων, αντί ελίκων στις γωνίες, έχουν ζεύγος αναπηδώντων κριών. Τα δύο πλαϊνά μέρη του σηκού έχουν από μία κόγχη στην πρόσοψη. Ο πρόναος έχει κλίμακα μπροστά του· όλο το κτήριο ερίδεται σε κρηπίδα, που προεξέχει από τα πλάγια του προνάου και έχει επίσης κλίμακα μπροστά της. Τώρα σώζεται μόνο η κρηπίδα, που εν μέρει καλύπτεται από την οδό προς το Καπιτώλιο.
Επιρροή
Ο κύρος ναός στην Αγορά φαίνεται, πως έγινε το πρότυπο για ναούς της θεάς και αλλού στη Αυτοκρατορία: μία αναπαραγωγή του ναού βρέθηκε στη Μέριντα της Ισπανίας κατά τις ανασκαφές της Αγοράς της πόλης το 2002.
Πινακοθήκη
Κατηγορία:Τοπογραφία της Ρώμης
Στέρλινγκ
Το Στέρλινγκ (αγγλικά: Stirling, σκωτικά: Stirlin, σκωτικά γαελικά: Sruighlea) είναι πόλη στην κεντρική Σκωτία, 42 χιλιόμετρα βορειοανατολικά της Γλασκόβης και 60 χιλιόμετρα βορειοδυτικά της πρωτεύουσας της Σκωτίας, Εδιμβούργο. Η πόλη με την αγορά, περιτριγυρισμένη από εύφορα χωράφια, μεγάλωσε συνδέοντας το βασιλικό κάστρο, τη μεσαιωνική παλιά πόλη με τους εμπόρους, την παλιά γέφυρα και το λιμάνι. Κτισμένο στον ποταμό Φορθ, το Στέρλινγκ είναι το διοικητικό κέντρο για την περιοχή του συμβουλίου του Στέρλιγκ και είναι παραδοσιακά η έδρα της κομητείας του Στέρλιγκσαϊρ. Παρομοίως είναι η στρατηγικά σημαντική «Πύλη προς τα Χάιλαντς».
Έχει ειπωθεί ότι «το Στέρλιγνκ, σαν μια τεράστια καρφίτσα κρατάει τα Χάιλαντς και τα Λόουλαντς μαζί». Παρομοίως, αναφέρεται «αυτός που κατέχει το Στέρλινγκ, κατέχει τη Σκωτία». Η στρατηγική θέση του Στέρλινγκ ως το χαμηλότερο σημείο γεφύρωσης του ποταμού Φορθ προτού διευρυνθεί προς το κόλπο του Φορθ το έκανε εστιακό σημείο για ταξίδια βόρεια ή νότια.
Όταν το Στέρλινγκ ήταν προσωρινά υπό αγγλοσαξονική κυριαρχία, σύμφωνα με έναν θρύλο του 9ου αιώνα, δέχθηκε επίθεση από Δανούς εισβολείς. Ο ήχος ενός λύκου ξύπνησε έναν φρουρό, ωστόσο, ο οποίος προειδοποίησε τη φρουρά του, η οποία ανάγκασε τους Βίκινγκ να υποχωρήσουν. Αυτό οδήγησε στον λύκο να υιοθετηθεί ως σύμβολο της πόλης όπως φαίνεται στην κούπα του Στέρλινγκ, του 1511. Η περιοχή είναι σήμερα γνωστή ως Γούλφκρεγκ. Ακόμα και σήμερα ο λύκος εμφανίζεται με ένα διπλοσάινο στον θυρεό του συμβουλίου.
Κάποτε πρωτεύουσα της Σκωτίας, το Στέρλινγκ κυριαρχείται οπτικά από το κάστρο του Στέρλινγκ. Το Στέρλινγκ έχει επίσης μια μεσαιωνική ενοριακή εκκλησία, την Εκκλησία του Τιμίου Σταυρού (Holy Rude), όπου, στις 29 Ιουλίου 1567, το βρέφος Ιάκωβος Στ΄ χρίστηκε Βασιλιάς των Σκωτσέζων από τον Άνταμ Μπόθγουελ, Επίσκοπο του Όρκνεϊ, με τη λειτουργία να ολοκληρώνεται μετά από ένα κήρυγμα του Τζον Νοξ. Ο ποιητής Βασιλιάς εκπαιδεύτηκε από τον Τζωρτζ Μπιουκάναν και μεγάλωσε στο Στέρλινγκ. Αργότερα στέφθηκε επίσης Βασιλιάς της Αγγλίας και της Ιρλανδίας στις 25 Ιουλίου 1603, φέρνοντας εγγύτερα τις χώρες του Ηνωμένου Βασιλείου. Το σύγχρονο Στέρλινγκ είναι κέντρο τοπικής αυτοδιοίκησης, τριτοβάθμιας εκπαίδευσης, τουρισμού, λιανικής και βιομηχανίας. Η εκτίμηση της απογραφής στα μέσα του 2012 για τον πληθυσμό της πόλης είναι 36.440 κάτοικοι. Η ευρύτερη περιοχή του συμβουλίου του Στέρλινγκ έχει πληθυσμό περίπου 93.750.
Ένα από τα κύρια βασιλικά οχυρά του Βασιλείου της Σκωτίας, το Στέρλινγκ δημιουργήθηκε βασιλικό κάστρο από τον βασιλιά Δαβίδ Α΄ στο 1130. Το 2002, ως μέρος του Χρυσού Ιωβηλαίου της Βασίλισσας Ελισάβετ, το Στέρλινγκ έλαβε το καθεστώς πόλης.
Παραπομπές
Κατηγορία:Πόλεις της Σκωτίας
Αγάπιος ο εκ Γαλατίστης
Ο Άγιος και ο Μάρτυρας Αγάπιος της Γαλάτιστας γεννήθηκε στη Χαλκιδική γύρω στο 1710. Εκείνη την εποχή, η Γαλάτιστα ήταν έδρα Επισκοπής και είχε πολλά σχολεία που παρείχαν βασική εκπαίδευση. Η ίδια πόλη ήταν γενέτειρα των αγιογράφων Γαλατσάνων, οι οποίοι ζωγράφισαν πολλές εικόνες και τοιχογραφίες στη Μονή Βατοπεδίου.
Ο Αγάπιος, όταν ήταν ακόμη νέος, ταξίδεψε στην Ιερουσαλήμ, όπου έγινε αρχικά μοναχός και αργότερα χειροτονήθηκε ιερέας από τον Πατριάρχη Παρθένιο (1737–1766). Επέστρεψε στη Θεσσαλονίκη, όπου υπηρέτησε ως ιερέας. Το 1743 στάλθηκε στη Μόσχα για να συγκεντρώσει φιλανθρωπίες και οικονομική βοήθεια υπέρ του Πατριαρχείου Ιεροσολύμων και παρέμεινε εκεί μέχρι το 1747.
Όταν επέστρεψε στη Θεσσαλονίκη δίδαξε στην Αστική Σχολή και αργότερα στην Αθωνιάδα Ακαδημία του Αγίου Όρους. Στις 18 Αυγούστου 1752, ο Αγάπιος βασανίστηκε και δολοφονήθηκε από γενίτσαρους καθώς μετέβαινε από τη Γαλάτιστα στη Θεσσαλονίκη. Δεν είναι γνωστό πού ενταφιάστηκε. Αναγνωρίστηκε ως Άγιος το 1997 και έκτοτε η μνήμη του τιμάται στις 18 Αυγούστου.
Παραπομπές
Κατηγορία:Χριστιανοί άγιοι του 18ου αιώνα
Protergia
H εταιρεία διαχειρίζεται όλες τις ηλεκτροπαραγωγές μονάδες της MYTILINEOS, στις οποίες περιλαμβάνονται μονάδες με καύσιμο φυσικό αέριο και μονάδες Ανανεώσιμων Πηγών Ενέργειας (αιολικά πάρκα, φωτοβολταϊκοί σταθμοί, και μικρά υδροηλεκτρικά έργα).
Διαθέτει ενεργειακό χαρτοφυλάκιο δυναμικότητας 1.200 MW θερμικών μονάδων και 205 MW Ανανεώσιμων Πηγών Ενέργειας, το 2021 κάλυψε περί το 11% της εγχώριας ζήτησης ηλεκτρικής ενέργειας.
Παραπομπές
Κατηγορία:Ελληνικές επιχειρήσεις ηλεκτρικής ενέργειας Κατηγορία:Ελληνικές επιχειρήσεις ανανεώσιμων πηγών ενέργειας Κατηγορία:Ελληνικές επιχειρήσεις πετρελαιοειδών και αερίου Κατηγορία:Ελληνικές επιχειρήσεις
Σάρα Κόνορ
Η Σάρα Κόνορ (γεννημένη Σάρα Μαριάνα Κορίνα Λέβε στις 13 Ιουνίου 1980) είναι Γερμανίδα τραγουδίστρια, τραγουδοποιός και τηλεοπτική παρουσία. Μεγάλωσε στο Ντέλμενχορστ, όπου στην ηλικία των 6 ετών έγινε μέλος της εκκλησιαστικής χορωδίας. Η Κόνορ έγινε περισσότερο γνωστή μετά την υπογραφή συμβολαίου με τη δισκογραφική εταιρεία X-Cell Records το 2000 και κυκλοφόρησε τον πρώτο δίσκο της με τίτλο Green Eyed Soul (2001, Πρασινομάτα Ψυχή) το επόμενο έτος. Ακολούθησε μια σειρά από επιτυχημένους δίσκους, μεταξύ των οποίων είναι το Unbelievable (2002, Απίστευτο), Key to My Soul (2003, Κλειδί στην Ψυχή μου), Naughty but Nice (2005, Άτακτα αλλά καλά), Christmas in My Heart (2005, Χριστούγεννα στην Καρδιά μου), Soulicious (2007, Έμψυχα), Sexy as Hell (2008, Σέξι σαν την Κόλαση) και Real Love (2010, Αληθινή Αγάπη). Αρκετά τραγούδια από αυτά τα άλμπουμ έγιναν κορυφαίες επιτυχίες στους πίνακες κατατάξεων των ποπ σινγκλς, όπως οι Νο.1 επιτυχίες "From Sarah with Love" (Από τη Σάρα με Αγάπη), "Music is the Key" (Η Μουσική είναι το Κλειδί), "Just One Last Dance" (Μόνο ένας Τελευταίος Χορός), "Living to Love You" (Ζώντας για την Αγάπη Σου) και "From Zero to Hero" (Από Μηδενικό σε Ήρωας). Το 2015 η πρώτη δουλειά της Κόνορ στη Γερμανική γλώσσα με τίτλο Muttersprache (Μούτερσπρατς, Μητρική Γλώσσα) έγινε η δεύτερη κορυφαία επιτυχία της στους πίνακες κατατάξεων μετά από μια δεκαετία.
Η δημοτικότητά της αυξήθηκε περισσότερο με τη συμμετοχή τις στις τηλεοπτικές σειρές του Γερμανικού καναλιού ProSieben (Προ7), Sarah & Marc in Love (2005, Η Σάρα και Ο Μαρκ Ερωτευμένοι) και Sarah & Marc Crazy in Love (2008, Η Σάρα και ο Μαρκ Τρελά ερωτευμένοι), στο πλευρό του τότε συζύγου της Μαρκ Τερένζι, που εξιστορούσαν τον γάμο και τις καριέρες τους. Το 2010 επέστρεψε στην τηλεόραση για να γίνει κριτής στον πρώτο κύκλο του Γερμανικού X-Factor και έμεινε για δύο ακόμα κύκλους. Το 2014 συμμετείχε στο καστ του πρώτου κύκλου του Sing meinen Song - Das Tauschkonzert (Τραγούδα το τραγούδι μου - Η ανταλλαγή), της Γερμανικής εκδοχής της σειράς The Best Singers (Οι Καλύτεροι Τραγουδιστές), της οποίας το συνοδευτικό άλμπουμ των τραγουδιών έφτασε στις κορυφαίες θέσεις των Αυστριακών και Γερμανικών Κατατάξεων. Το επόμενο έτος, εργάστηκε ως συμπαρουσιάστρια στο ριμέικ του διαγωνισμού ταλέντων Popstars 2015 του Γερμανικού καναλιού RTL2.
Η Κόνορ έχει πουλήσει 7 εκατομ. δίσκους παγκόσμια και είναι αναγνωρισμένη ως μία από τις πιο επιτυχημένες Γερμανίδες τραγουδίστριες που εμφανίστηκαν τη δεκαετία του 2000. Σύμφωνα με την GfK Entertainment, είναι η πρώτη ερμηνεύτρια που έχει σημειώσει ποτέ 4 συνεχόμενες επιτυχίες στους Γερμανικούς Πίνακες Κατατάξεων των Σίνγκλς. Το 2017 το Deutsche Welle της έδωσε την 3η θέση στις Τοπ10 των Γερμανών σόλο ερμηνευτών που κατάφεραν διεθνή επιτυχία. Από 13 υποψηφιότητες, η Κόνορ έχει κερδίσει δύο Βραβεία Echo, 4 βραβεία Κόμετ, ένα βραβείο Τοπ των Ποπς, μία Χρυσή Κάμερα και ένα World Music Awards. Χωρισμένη από τον σύζυγό της Τερένζι, πατέρα των πρώτων δύο παιδιών της, η Κόνορ έχει σχέση με τον μάνατζέρ της Φλόριαν Φίσερ από το 2010. Το ζευγάρι απέκτησε άλλα δύο παιδιά.
Παιδική ηλικία
Η Κόνορ είναι το μεγαλύτερο από τα 6 παιδιά του Μίκαελ Λέβε, συγγραφέα που εργαζόταν στο χώρο της διαφήμισης, και της συζύγου του Σοράγια Λέβε-Τάκε (το γένος Γκρέι), ένα πρώην μοντέλο επιδείξεων μόδας και νοικοκυρά με Σκοτσέζικη, Ιρλανδική και Γερμανική καταγωγή, στο Αμβούργο. Έχει τέσσερις αδελφές: την Άννα-Μαρία Λάγκερμπλομ, σύζυγο του Γερμανού ράπερ Μπουσίντο, τις Μαρίζα, Σοφία-Λουίζα και Βαλεντίνα, και έναν αδελφό, τον Ρόμπιν. Οι ετεροθαλείς από τη μητέρα της αδελφοί της, Μικ και Λεξ, γεννήθηκαν το 2008. Η Κόνορ μεγάλωσε ακούγοντας μουσική σόουλ, κύρια επηρεασμένη από τον παππού της (από τη μεριά του πατέρα της), έναν πρώην πιανίστα μουσικής τζαζ και R&B από τη Νέα Ορλεάνη. Στην ηλικία των 6 ετών μπήκε σε μια εκκλησιαστική χορωδία και απέκτησε εμπειρία στη μουσική γκόσπελ. Το 1989 η οικογένεια μετακόμισε από το Αμβούργο στο Ντέλμενχορστ όπου η Κόνορ σπούδασε στο Γυμνάσιο Μαξ Πλανκ. Επίσης, εγγράφηκε στην τοπική σχολή ερμηνευτικών τεχνών, όπου παρακολούθησε μαθήματα χορού, τραγουδιού και ηθοποιίας, τα δίδακτρα των οποίων πλήρωνε δουλεύοντας ως σερβιτόρα και μοντέλο. Όταν παράτησε το σχολείο, ολοκλήρωσε μία μαθητεία στο τηλεοπτικό κανάλι RTL.
Το 1997 η Κονορ μαζί με την αδελφή της Άννα-Μαριά επιλέχτηκαν να τραγουδήσουν με τη συνοδευτική χορωδία στις παραστάσεις των "Earth Song" και "Heal the World" του Μάικλ Τζάκσον στην Παγκόσμια Περιοδεία HIStory στη Βρέμη Γερμανίας. Ενθουσιασμένη από την προσωπική συνάντηση με τον Τζάκσον στο τέλος της παράστασης, άρχισε να ηχογραφεί κασέτες επίδειξης με το ψευδώνυμο Σάρα Γκρέι, που περιλάμβαναν και διασκευές των τραγουδιών «Άγια Νύχτα» και «Αυτά τα Χριστούγεννα» καθώς και της επιτυχίας του τοπικού ραδιοφώνου "Ula la Ula" (Ούλα λα ούλα). Το 1998 ο φίλος της, Μάρτιν Σολζ, μέλος του συγκροτήματος Touché, μεσολάβησε ώστε η Κόνορ να υπογράψει συμφωνία διαχείρισης με τον μάνατζερ του συγκροτήματος. Στη συνέχεια, συμμετείχε στο άνοιγμα της συναυλίας τους στη Βρέμη τον Ιούλιο του 1998. Δυσαρεστημένη από τον μάνατζερ, ωστόσο, η Κόνορ έκλεισε νέα συμφωνία με τον Κάρλο Βίστα και άρχισε να δουλεύει στο σίνγκλ "This Christmas" (Αυτά τα Χριστούγεννα) με παραγωγούς τους Όλιβερ Χιντζ και Τόμας Νορε. Τέθηκε σε κυκλοφορία από τη δισκογραφική Villa Records το 1999. Την ίδια χρονιά έκανε τα φωνητικά για τον Γερμανό παραγωγό Μαρκ βαν Λίντεν στο τρανς ρεμίξ του "Last Unicorn" (1982, Ο Τελευταίος Μονόκερος), που έφτασε το Νο.86 στους Γερμανικούς Πίνακες Κατάταξης των Σινγκλς. Το 2000, ο μουσικός μάνατζερ Τζορτζ Γκλουεκ τελικά μεσολάβησε ώστε η Σάρα Κόνορ να υπογράψει συμβόλαιο με τη θυγατρική εταιρία της Sony, Δισκογραφική Χ-Cell.
2001–2003: Πρώτη επιτυχία με το From Sarah With Love
Από τον δίσκο με τίτλο Σάρα Κόνορ το πρώτο σινγκλ ήταν το "Bounce" (Σάλτος). Κυκλοφόρησε σε πολλές χώρες, με συμπεριλαμβανόμενες την Ιαπωνία, την Αυστραλία, τη Νέα Ζηλανδία, τον Καναδά και τις ΗΠΑ. Στη Γερμανία το σινγκλ έφτασε στο Νο. 14 των κατατάξεων. Στην Αγγλία και την Ιρλανδία κορυφώθηκε στη θέση 14 και έγινε χρυσό στην Αυστραλία. Στην Αμερική, το τραγούδι τα κατάφερε μόνο μέχρι το Νο.54 στο Μπίλμπορντ 100. Το άλμπουμ έφτασε στο Νο.106 και απογειώθηκε στις ΗΠΑ με πωλήσεις ~100.000 αντίτυπων.
Διεθνής επιτυχία
Μετά από μια μακρά παύση που είδε τη γέννηση του γιου της Τάιλερ, η Κόνορ επέστρεψε στη μουσική σκηνή το φθινόπωρο του 2004 με την κυκλοφορία του σίνγκλ "Living to Love You" (Ζώντας για την Αγάπη Σου). Η μπαλάντα έφτασε την πρώτη θέση στη Γερμανία και την Ελβετία, αποτελώντας την τρίτη συνεχόμενη κορυφαία επιτυχία της στους πίνακες κατατάξεων, και προηγήθηκε του 4ου δίσκου της Naughty But Nice (2005, Άτακτα Αλλά Καλά). Η Κόνορ επανασυνδέθηκε με τους επί πολύ καιρό συνεργάτες της Μπούγια, Κέι Ντέναρ και Ρομπ Τάιγκερ για την παραγωγή του δίσκου, του οποίου η κυκλοφορία συνέπεσε με την εκπομπή της τηλεοπτικής της σειράς Η Σάρα & ο Μαρκ Ερωτευμένοι του καναλιού Pro7. Η κορυφαία επιτυχία της στα τσαρτ, Naughty But Nice, άρχισε στην κορυφή των Γερμανικών Κατατάξεων Δίσκων και έφτασε στο τοπ 3 της Αυστρίας και της Ελβετίας, με 100.000 πωλήσεις μέσα στις δύο πρώτες μέρες της κυκλοφορίας του. Η αντίδραση των κριτικών για το άλμπουμ ήταν γενικά μικτή, με το AllMusic να τον βαθμολογεί με τρία στα πέντε αστέρια, και το laut.de να το χαρακτηρίζει ως «μουσική δευτέρας κατηγορίας για την ντίσκο της γειτονιάς». Το επόμενο σινγκλ "From Zero to Hero" (Από Μηδενικό σε Ήρωας) επιλέχθηκε να χρησιμοποιηθεί ως θεματικό τραγούδι στην ταινία κινουμένων σχεδίων Robots (2005), ήταν το 5ο κορυφαίο σινγκλ της στη Γερμανία και το 4ο συνεχόμενο Νο.1 σινγκλ. Το φθινόπωρο του 2005 η Κόνορ ξεκίνησε την περιοδεία για το Naughty but Nice. Συγκεντρώνοντας 23 εμφανίσεις σε Αυστρία, Γερμανία και Ελβετία, η περιοδεία ολοκληρώθηκε σε έναν μήνα. Τον Δεκέμβριο 2005 κυκλοφόρησε το εορταστικό άλμπουμ με τίτλο Christmas in My Heart (Χριστούγεννα στην Καρδιά Μου). Περιέχοντας ένα μείγμα από παραδοσιακά αλλά σύγχρονα Αγγλικά τυπικά κομμάτια και αποδόσεις Γερμανικών τραγουδιών στην Αγγλική γλώσσα, τόσο ο δίσκος όσο και το ομότιτλο σινγκλ έφτασαν στο Νο.4 των κατατάξεων. Τελικά έγινε πλατινένιος από το IFPI και επανακυκλοφόρησε το ακόλουθο έτος, συμπεριλαμβάνοντας το προηγουμένως ανέκδοτο σινγκλ "The Best Side of Life," (Η Καλύτερη Πλευρά της Ζωής), άλλη μία επιτυχία στο τοπ 4.
Επιστρέφοντας από άλλη μία παύση μετά τη γέννηση της κόρης της το καλοκαίρι του 2006, η Κόνορ κυκλοφόρησε τον 6ο δίσκο της Soulicious (Έμψυχα) τον Μάρτιο 2007. Περιλαμβάνοντας κυρίως διασκευές τραγουδιών της Motown από τις δεκαετίες του 1960 και 70, αλλά και δύο νέα τραγούδια, ολόκληρο το άλμπουμ ηχογραφήθηκε στο πρώην κτίριο του Berliner Rundfunk, με την Κόνορ να έχει τη συνοδεία μιας συμφωνικής ορχήστρας 48 μουσικών. Με την κυκλοφορία του, ο δίσκος έφτασε στο τοπ 10 σε Αυστρία, Γερμανία και Ελβετία, όπου έγινε χρυσός. Για άλλη μια φορά, οι κριτικοί είχαν μικτή αντίδραση στο Soulicious, με το CDStarts.de να το χαρακτηρίζει ως «μία στείρα προσαρμογή της σόουλ για τη σκηνή του The Dome». Το πρώτο σινγκλ "The Impossible Dream (The Quest)" (Το Άπιαστο Όνειρο - Η Αναζήτηση), το οποίο προβλήθηκε σε μια εκστρατεία δημοσιότητας για τον αγώνα επανόδου του Γερμανού πυγμάχου Χένρι Μάσκε, και το "Sexual Healing", ένα ντουέτο με τον Αμερικάνο τραγουδιστή Ne-Yo, έφτασαν στα τοπ 10 και τοπ 20 των κατατάξεων αντίστοιχα.
Προσανατολιζόμενη προς μία νέα μουσική κατεύθυνση, η Κόνορ εντατικοποίησε τη δουλειά για τον επόμενο δίσκο με παραγωγούς όπως οι Remee, Τόμας Τροέλσεν και J. R. Rotem. Τον Μάιο 2008 ανακοινώθηκε ότι η Κόνορ και η οικογένειά της για άλλη μια φορά θα συμμετείχαν σε μια οκταμερή τηλεοπτική σειρά με τίτλο Η Σάρα και ο Μαρκ: Ακόμα Τρελά Ερωτευμένοι στο Pro7. Η εκπομπή βγήκε στον αέρα την 3η Ιουλίου 2008, και ακολούθησαν η ηχογράφηση και οι ενέργειες προώθησης του νέου δίσκου, με τίτλο Sexy as Hell (Σέξι σαν την Κόλαση). Το πρώτο τους σινγκλ, "Under My Skin" (Κάτω Απ'το Δέρμα Μου), με λυρικά της ιδίας και του Τροέλσεν κυκλοφόρησε την 1η Αυγούστου 2008 στη Γερμανόφωνη Ευρώπη, και ακολούθησε η κυκλοφορία του δίσκου την 22η Αυγούστου 2008.
2009–σήμερα: X-Factor, Real Love και Muttersprache
Το 2009 η Κόνορ συμμετείχε σε μία επανέκδοση του Takin' Back My Love (Παίρνω Πίσω την Αγάπη Μου) του Ενρίκε Ιγκλέσιας, αντικαθιστώντας την Αμερικανίδα τραγουδίστρια Ciara στα φωνητικά του ντουέτου. Κυκλοφόρησε ως το δεύτερο σινγκλ από τον δίσκο του Ιγκλέσιας Greatest Hits (2008, Οι Μεγαλύτερες Επιτυχίες) στη Γερμανόφωνη Ευρώπη, την Πολωνία και την Τσεχία, και έφτασε στο τοπ 10 των Γερμανικών Κατατάξεων στα Σινγκλς. Τον Απρίλιο 2010 ανακοινώθηκε ότι η Κόνορ θα εμφανιζόταν μαζί με τον επί πολύ καιρό μέντορα της Τζορτζ Γκλούεκ και τον μουσικό Τιλ Μπρένερ ως κριτής στον πρώτο κύκλο της σειράς X Faxtor, του Γερμανικού καναλιού Vox. Η Κόνορ είχε αναλάβει την κατηγορία 16-24 (που περιλάμβανε διαγωνιζόμενους σόλο ηλικίας από 16 ως 24) αλλά απέτυχε να φτάσει στην τελική παράσταση επειδή ο διαγωνιζόμενός της, Μάτι Γκάβριελ, αποκλείστηκε την 7η εβδομάδα του και έτσι στέφθηκε νικήτρια του X Factor η Εντίτα Αμπντιέσκι. Εν μέσω των εμφανίσεών της στο X Factor, η Κόνορ κυκλοφόρησε τον 8ο δίσκο της με τίτλο Real Love (Αληθινή Αγάπη) την 22 Οκτωβτίου 2010. Κέρδισε ένθερμη αποδοχή από τους κριτικούς και έκανε ντεμπούτο στην 8η θέση του Γερμανικού Πίνακα Κατατάξεων Δίσκων. Συνολικά, από το Real Love κυκλοφόρησαν δύο σινγκλ, το "Cold as Ice" (Ψυχρό σαν Πάγος), που έφτασε στο τοπ 20 των Γερμανικών Κατατάξεων στα Σινγκλς, και το ομότιτλο τραγούδι, που δεν έφτασε την επιτυχία των προηγούμενων κομματιών. Η Κόνορ συμμετείχε στους κύκλους 2 και 3 του X Factor τα έτη 2011 και 2012 και ανέλαβε τις κατηγορίες συγκροτήματα και άνω των 25 αντίστοιχα. Και πάλι, οι διαγωνιζόμενοί της Νίκα & Τζόε και Björn Paulsen πήραν την τρίτη θέση, χάνοντας από τους David Pfeffer και Mrs. Greenbird.
Κατόπιν μιας παύσης το 2014 η Κόνορ εμφανίστηκε στην τηλεοπτική σειρά ριάλιτι Sing meinen Song - Das Tauschkonzert (Τραγούδα το Τραγούδι μου - Η Ανταλλαγή), τη Γερμανική εκδοχή της σειράς The Best Singers (Οι Καλύτεροι Τραγουδιστές). Το 2015 η Κόνορ κυκλοφόρησε τον 9ο δίσκο με τίτλο Muttersprache (Μούτερσπρατς, Μητρική Γλώσσα), τον πρώτο δίσκο που ηχογραφήθηκε ολόκληρος στα Γερμανικά. Παρακινημένη να γράψει περισσότερα τραγούδια στη μητρική της γλώσσα, κατόπιν των παραστάσεών της στο Sing meinen Song, η Κόνορ δούλεψε με ένα μικρότερο εύρος από παραγωγούς στον δίσκο, με συμπεριλαμβανόμενους τους Ντάνιελ Φάουστ, Πίτερ Πλέιτ και Ulf Leo Sommer. Με την κυκλοφορία του το Μούτερσπρατς έκανε το ντεμπούτο του στην κορυφή των Γερμανικών Κατατάξεων Δίσκων, αποτελώντας τον δεύτερο Νο.1 δίσκο της μετά την επιτυχία του Naughty but Nice το 2005. Με περισσότερες από 100.000 πωλήσεις αντίτυπων στη Γερμανία την πρώτη εβδομάδα, το Μούτερσπατς έγινε χρυσό από την BVMI μέρες μόνο μετά την κυκλοφορία του. Έκτοτε έχει πιστοποιηθεί πλατινένιος. Ο δίσκος έκανε επίσης ντεμπούτο στο Νο.1 των Ελβετικών Κατατάξεων Δίσκων, αποτελώντας τον πρώτο δίσκο της που τα κατάφερε. Το Wie schön du bist (Πόσο Όμορφη Είσαι) έγινε το πιο επιτυχημένο σινγκλ της Κόνορ στους πίνακες κατατάξεων μιας δεκαετίας,φτάνοντας το Νο.2 στις Γερμανικές Κατατάξεις των Σιγκλς, και με πωλήσεις πάνω από 260.000 αντίτυπων.
Προσωπική ζωή
Η Κόνορ γνώρισε τον Μαρκ Τερένζι, τον τραγουδιστή του συγκροτήματος Natural, στο φεστιβάλ Μπράβο Ευτυχισμένες Γιορτές στο Ρουστ Γερμανίας τον Ιούλιο 2002. Το ζευγάρι άρχισε να βγαίνει και τον Ιούνιο 2003 ανακοινώθηκε ότι ήταν αρραβωνιασμένοι και περίμεναν το πρώτο τους παιδί, τον Τάιλερ Μαρκ Τερένζι, που γεννήθηκε την 2η Φεβρουαρίου 2004 στο Ορλάντο Φλόριντας. Την 29η Φεβρουαρίου 2004 το ζευγάρι προσκάλεσε φίλους του σε ένα δείπνο ώστε να εορτάσουν τη γέννηση του γιου τους, αλλά αντί αυτού ανακοίνωσαν ότι στην πραγματικότητα είχαν χωρίσει. Το ζευγάρι ανανέωσε τα δεσμά του με μία γαμήλια τελετή την 18η Αυγούστου 2005 στην Αλταφούλα Ταρραγόνας, κοντά στη Βαρκελώνη Ισπανίας. Ο γάμος αυτός ήταν το θέμα της τηλεοπτικής εκπομπής ριάλιτι με τίτλο Η Σάρα και ο Μαρκ Ερωτευμένοι. Την 23η Ιουνίου 2006 η Κόνορ γέννησε το δεύτερο παιδί τους, ένα κορίτσι που ονόμασαν Σάμερ Αντονία Σοράγια. Τον Νοέμβριο 2008 η Κόνορ ανακοίνωσε τον χωρισμό της από τον Τερένζι.
Εξωτερικοί σύνδεσμοι
Κατηγορία:Γερμανοί Τηλεπαρουσιαστές Κατηγορία:Γερμανίδες τραγουδίστριες
Βεραπαμίλη
Η βεραπαμίλη, που πωλείται με διάφορες εμπορικές ονομασίες, είναι φάρμακο που ανήκει στους αναστολείς διαύλων ασβεστίου που χρησιμοποιείται για τη θεραπεία της υψηλής αρτηριακής πίεσης, της στηθάγχης (πόνος στο στήθος από μη επαρκή ροή αίματος στην καρδιά) και υπερκοιλιακή ταχυκαρδία. Μπορεί επίσης να χρησιμοποιηθεί για την πρόληψη ημικρανιών και πονοκεφάλων. Χορηγείται από το στόμα ή με ένεση σε φλέβα.
Συχνές ανεπιθύμητες ενέργειες περιλαμβάνουν πονοκέφαλο, χαμηλή αρτηριακή πίεση, ναυτία και δυσκοιλιότητα. Άλλες ανεπιθύμητες ενέργειες περιλαμβάνουν αλλεργικές αντιδράσεις και μυϊκούς πόνους. Δεν συνιστάται σε άτομα με αργό καρδιακό ρυθμό ή καρδιακή ανεπάρκεια. Πιστεύεται ότι προκαλεί προβλήματα στο έμβρυο εάν χρησιμοποιείται κατά τη διάρκεια της εγκυμοσύνης. Ανήκει στην οικογένεια φαρμάκων αναστολέων ασβεστίου μη διυδροπυριδίνης.
Η βεραπαμίλη εγκρίθηκε για ιατρική χρήση στις Ηνωμένες Πολιτείες το 1981. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Η βεραπαμίλη διατίθεται ως γενόσημο φάρμακο. Υπάρχουν συνθέσεις μακράς δράσης. Το 2017, ήταν η 145η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από τέσσερις εκατομμύρια συνταγές.
Ιατρικές χρήσεις
μικρογραφία| Κάψουλα παρατεταμένης αποδέσμευσης 300 mg Η βεραπαμίλη χρησιμοποιείται για τον έλεγχο της κοιλιακής συχνότητας στην υπερκοιλιακή ταχυκαρδία και την πρόληψη κεφαλαλγίας ημικρανίας. Είναι αντιαρρυθμικό τάξης-IV και πιο αποτελεσματική από τη διγοξίνη στον έλεγχο του κοιλιακού ρυθμού. Η βεραπαμίλη δεν αναφέρεται ως φάρμακο πρώτης γραμμής από τις οδηγίες που παρέχονται από την JAMA στο JNC-8. Ωστόσο, μπορεί να χρησιμοποιηθεί για τη θεραπεία της υπέρτασης εάν ο ασθενής έχει συν-νοσηρή κολπική μαρμαρυγή ή άλλους τύπους αρρυθμίας.
Αντενδείξεις
Η χρήση βεραπαμίλης αποφεύγεται γενικά σε άτομα με σοβαρή δυσλειτουργία της αριστερής κοιλίας, υπόταση ( συστολική αρτηριακή πίεση μικρότερη από 90 mm Hg), καρδιογενές σοκ και υπερευαισθησία στη βεραπαμίλη. Αντενδείκνυται επίσης σε άτομα με κολπικό πτερυγισμό ή μαρμαρυγή και υπάρχουσα βοηθητική οδό, όπως στο σύνδρομο Wolff-Parkinson-White.
Παρενέργειες
Η πιο συχνή ανεπιθύμητη ενέργεια της βεραπαμίλης είναι η δυσκοιλιότητα (7,3%). Άλλες ανεπιθύμητες ενέργειες περιλαμβάνουν ζάλη (3,3%), ναυτία (2,7%), χαμηλή αρτηριακή πίεση (2,5%) και κεφαλαλγία 2,2%. Άλλες ανεπιθύμητες ενέργειες που παρατηρούνται σε λιγότερο από το 2% του πληθυσμού περιλαμβάνουν: οίδημα, συμφορητική καρδιακή ανεπάρκεια, πνευμονικό οίδημα, κόπωση, αυξημένα ηπατικά ένζυμα, δύσπνοια, χαμηλό καρδιακό ρυθμό, κολποκοιλιακό αποκλεισμό, εξάνθημα και έξαψη. Όπως και άλλοι αποκλειστές διαύλων ασβεστίου, η βεραπαμίλη είναι γνωστό ότι προκαλεί διόγκωση των ούλων.
Μηχανισμός δράσης
Ο μηχανισμός δράστης της βεραπαμίλης σε όλες τις περιπτώσεις είναι ο αποκλεισμός των τασεοεξαρτώμενων διαύλων ασβεστίου. Στην καρδιακή φαρμακολογία, οι αναστολείς διαύλων ασβεστίου θεωρούνται αντιαρρυθμικοί παράγοντες κατηγορίας IV. Δεδομένου ότι τα κανάλια ασβεστίου είναι ιδιαίτερα συγκεντρωμένα στους φλεβοκομβικούς και κολποκοιλιακούς κόμβους, αυτοί οι παράγοντες μπορούν να χρησιμοποιηθούν για τη μείωση της παλμικής αγωγής μέσω του κολποκοιλιακού κόμβου, προστατεύοντας έτσι τις κοιλίες από κολπικές ταχυαρρυθμίες. Η βεραπαμίλη είναι επίσης ένας αποκλειστής τασεοεξαρτώμενων καναλιών καλίου Kv.
Η προληπτική θεραπεία με βεραπαμίλη πιστεύεται ότι λειτουργεί στην αρθροιστική κεφαλαλγία επειδή έχει επίδραση στον κιρκαδικό ρυθμό και στους CGRP. Καθώς η απελευθέρωση CGRP ελέγχεται από κανάλια ασβεστίου με πύλη τάσης.
Φαρμακοκινητική
Περισσότερο από το 90% της βεραπαμίλης απορροφάται όταν χορηγείται από το στόμα, αλλά λόγω του υψηλού μεταβολισμού πρώτης διέλευσης, η βιοδιαθεσιμότητα είναι πολύ χαμηλότερη (10-35%). Δεσμεύεται 90% στις πρωτεΐνες του πλάσματος και έχει όγκο κατανομής 3–5 l / kg. Χρειάζονται 1 έως 2 ώρες για να επιτευχθεί η μέγιστη συγκέντρωση στο πλάσμα μετά τη χορήγηση από το στόμα. Μεταβολίζεται στο ήπαρ σε τουλάχιστον 12 ανενεργούς μεταβολίτες (αν και ένας μεταβολίτης, η νορβεραπαμίλη, διατηρεί το 20% της αγγειοδιασταλτικής δραστηριότητας του μητρικού φαρμάκου). Ως μεταβολίτες του, το 70% απεκκρίνεται στα ούρα και το 16% στα κόπρανα. Το 3–4% απεκκρίνεται αμετάβλητο στα ούρα. Αυτή είναι μια μη γραμμική εξάρτηση μεταξύ της συγκέντρωσης στο πλάσμα και της δοσολογίας. Η έναρξη της δράσης είναι 1-2 ώρες μετά τη στοματική δοσολογία. Ο χρόνος ημίσειας ζωής είναι 5-12 ώρες (με χρόνιες δόσεις). Δεν εκκαθαρίζεται με αιμοκάθαρση. Αποβάλλεται στο ανθρώπινο γάλα. Λόγω της πιθανότητας ανεπιθύμητης αντίδρασης σε βρέφη που θηλάζουν, ο θηλασμός πρέπει να διακόπτεται κατά τη χορήγηση της βεραπαμίλης.
Η βεραπαμίλη έχει αναφερθεί ότι είναι αποτελεσματική τόσο βραχυπρόθεσμα και μακροχρόνια θεραπεία της μανίας και υπομανίας. Η προσθήκη οξειδίου του μαγνησίου στο πρωτόκολλο θεραπείας της βεραπαμίλης ενισχύει το αντιμανιακό αποτέλεσμα.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Νιτρίλια Κατηγορία:Ηπατοτοξίνες Κατηγορία:Φαινυλαιθέρες Κατηγορία:Αρωματικές αμίνες Κατηγορία:Φάρμακα που δρουν στο καρδιαγγειακό σύστημα
Μπότροπ
Παραπομπές
Κατηγορία:Πόλεις της Βόρειας Ρηνανίας-Βεστφαλίας
Βομβιστικές επιθέσεις στο Μπαλί (2002)
Οι βομβιστικές επιθέσεις στο Μπαλί ήταν πολύνεκρη τρομοκρατική ενέργεια που πραγματοποιήθηκε στις 12 Οκτωβρίου του 2002 στην τουριστική περιοχή Κούτα της νήσου Μπαλί στην Ινδονησία. Ο απολογισμός της επίθεσης περιλάμβανε 202 νεκρούς και πάνω από 200 τραυματίες διαφόρων εθνικοτήτων. Για την επίθεση συνελήφθησαν και καταδικάστηκαν με διάφορες ποινές (συμπεριλαμβανομένης και της θανατικής καταδίκης) διάφορα μέλη της ισλαμικής τρομοκρατικής οργάνωσης Τζεμάα Ισλαμίγια.
Η επίθεση
Η επίθεση πραγματοποιήθηκε το βράδυ της 12ης Οκτωβρίου του 2002, στο τουριστικό θέρετρο Κούτα, στο οποίο παραθέριζαν τουρίστες, προερχόμενοι κατά κύριο λόγο από κράτη του Δυτικού Κόσμου. Η πρώτη έκρηξη πραγματοποιήθηκε στις 11:05 μ.μ. σε νυχτερινό κέντρο διασκέδασης όπου είχε παρεισφρήσει βομβιστής αυτοκτονίας, ενώ λίγα δευτερόλεπτα αργότερα έγινε νέα, ισχυρότερη έκρηξη όταν ανατινάχτηκε έξω από έτερο νυχτερινό κέντρο ένα βαν που ήταν παγιδευμένο με εκρηκτικά. Σχεδόν ταυτόχρονα, πραγματοποιήθηκε και έκρηξη μικρής κλίμακας έξω από το προξενείο των ΗΠΑ στην κοντινή πόλη, Ντενπασάρ.
Απολογισμός
Σύμφωνα με τον επίσημο απολογισμό, οι βομβιστικές επιθέσεις είχαν ως αποτέλεσμα τον θάνατο 202 ανθρώπων και τον τραυματισμό άλλων 209. Η πλειοψηφία των καταγεγραμμένων θυμάτων ήταν τουρίστες, με 88 εξ αυτών να προέρχονται από την Αυστραλία. Ακόμη σκοτώθηκαν αρκετοί Ινδονήσιοι που εργάζονταν ως υπάλληλοι σε επιχειρήσεις της περιοχής ή ήταν επαγγελματίες που σχετίζονταν με τον τουρισμό (π.χ. οδηγοί ταξί). Επισήμως ανέρχονται στους 38, ωστόσο άλλη εκτίμηση κάνει λόγο για αδιευκρίνιστο αριθμό, ισχυριζόμενη ελλιπή καταγραφή των Ινδονήσιων θυμάτων που προέρχονταν από άλλα μέρη της χώρας. Στους νεκρούς περιλαμβάνονταν ακόμη 23 Βρετανοί, 7 Αμερικανοί και άτομα από άλλα 19 κράτη.
Ανάληψη ευθύνης
Την ευθύνη για την επίθεση ανέλαβε η ισλαμική τρομοκρατική οργάνωση Τζεμάα Ισλαμίγια, η οποία είχε διασυνδέσεις με την Αλ Κάιντα. Παράλληλα, παρουσιάστηκε στα ΜΜΕ ηχογραφημένο μήνυμα αποδιδόμενο στον Οσάμα μπιν Λάντεν μέσω του οποίου επιδοκιμάστηκε η ενέργεια ως απάντηση στη στάση της Αυστραλίας στον Πόλεμο κατά της Τρομοκρατίας και στο ζήτημα του Ανατολικού Τιμόρ. Αργότερα, διάφορες πηγές υποστήριξαν πως για την πραγματοποίηση της επίθεσης, η Τζεμάα Ισλαμίγια είχε ενισχυθεί οικονομικά από την Αλ Κάιντα.
Μετέπειτα εξελίξεις
Τα επόμενα χρόνια συνελήφθησαν διάφορα μέλη της Τζεμάα Ισλαμίγια ως ύποπτοι για το χτύπημα. Μεταξύ αυτών, ο στρατιωτικός αρχηγός της οργάνωσης Ριντουάν Ισαμουντίν που συνελήφθη το 2003 και κρατείται στο Γκουαντάναμο και τρία μέλη της οργάνωσης που καταδικάστηκαν εις θάνατον το 2003 από τις ινδονησιακές αρχές και εκτελέστηκαν το 2008. Ακόμη, το 2010 σκοτώθηκε σε επιχείρηση της αντιτρομοκρατικής υπηρεσίας της Ινδονησίας ένα ηγετικό μέλος της οργάνωσης και θεωρούμενος ως ο οργανωτής της επίθεσης στην Κούτα ονόματι Ντουλματίν.
Μνήμη
Προς τιμήν των θυμάτων της επίθεσης έχουν ανεγερθεί μνημεία σε διάφορα μέρη ανά την υφήλιο. Το 2003 ανεγέρθηκε μνημείο στον χώρο όπου βρισκόταν το ένα από τα δύο κέντρα διασκέδασης που επλήγησαν και το οποίο περιλαμβάνει πλάκα με τα ονόματα των θυμάτων. Ανάλογα μνημεία εντοπίζονται σε πόλεις της Αυστραλίας, στο Λονδίνο, στη Σιγκαπούρη κ.α.
Βία Ασινάρια
Η Βία Ασινάρια, λατιν.: Via Asinaria, ήταν μία αρχαία ρωμαϊκή οδός, που ξεκινούσε από την Πόρτα Ασινάρια που είναι νοτιο-ανατολικά στα Αυρηλιανά Τείχη της Ρώμης. Συνδεόταν κατά κάποιο τρόπο με τη Βία Λατίνα, καθώς αναφέρεται ότι ο Βελισάριος, κατά την προέλασή του στη Ρώμη, άφησε τη Βία Λατίνα για να εισέλθει στην πόλη από την Πόρτα Ασινάρια. Η τελευταία εθεωρείτο μία από τις κύριες προσβάσεις, για όσους έρχονταν από τον νότο, καθώς στην αρχαιότητα δεν υπήρχε η Πόρτα Σαν Τζιοβάννι του 17ου αι.
Η Βία Ασινάρια αναφέρεται από τον Ρούφο Φήστο, ο οποίος, σε ένα απόσπασμα, την τοποθετεί μεταξύ των Βία Αρντεατίνα (κατευθύνεται προς τα νότια) και Βία Λατίνα (κατευθύνεται προς τα νοτιο-ανατολικά). Ο ιστορικός προτείνει λοιπόν, ότι η διαδρομή της, ξεκινώντας από την Πόρτα Ασινάρια που είναι στα ανατολικά της Βία Λατίνα, έπρεπε να τμήσει την τελευταία, αφού η Βία Αρντεατίνα βρίσκεται δυτικότερα της Βία Λατίνα, στην άλλη πλευρά της αστικής πύλης. Η πραγματική διαδρομή εξακολουθεί να συζητείται μεταξύ των ιστορικών, αλλά πιθανώς η αρχική διαδρομή στα περίχωρα της Ρώμης συμπίπτει με αυτή της σημερινής Βία Άππια Νουόβα.
μικρογραφία|383x383εσ|Η Πόρτα Καιλιμοντάνα (Αψίδα των Δολαβέλλα και Σιλανού), των Σερβίων Τειχών, που ο Αν. Nίμπυ την υποδεικνύει ως το σημείο εκκίνησης της Βία Ασινάρια.
Ο Aντόνιο Νίμπυ (όπ. π. P. 587) πιστεύει, ότι η οδός ξεκινούσε από την Πόρτα Καιλιμοντάνα στα Σέρβια Τείχη:
Ο Τζιουζέπε Λουίτζι επιβεβαίωσε τη διαδρομή της μέσω της Πόρτα Καιλιμοντάνα και της Πόρτα Ασινάρια και τη θεώρησε ως δρόμο εξυπηρέτησης, με σκοπό να συνδέει εγκάρσια τις ομάδες των επαύλεων «μεταξύ Βία Αρντεατίνα, Βία Άππια, Βία Καστριμενιέζε και ίσως και Βία Λατίνα, έως ότου επανασυνδεθεί με την τελευταία, στο κτήμα που ονομάζεται Ρόμα Βέκια».
Εξωτερικοί σύνδεσμοι
Κατηγορία:Ρωμαϊκές οδοί στην Ιταλία
Μπεν Νέβις
Το βουνό είναι δημοφιλής προορισμός, προσελκύοντας τουλάχιστον 100.000 αναβάτες τον χρόνο, εκ των οποίων περίπου τα τρία τέταρτα χρησιμοποιούν το μονοπάτι Ντάνκεϊ από το Γκλεν Νέβις. Ο ύψους 700 μέτρων γκρεμός στο βόρειο μέτωπο του βουνού είναι ανάμεσα στους υψηλότερους στη Σκωτία, προσφέροντας αναβάσεις και αναρριχήσεις όλων των βαθμών δυσκολίας. Είναι επίσης η κύρια περιοχή στη Σκωτία για ανάβαση σε πάγους.
Η κορυφή, η οποία είναι ο δόμος ενός αρχαίου ηφαιστείου, έχει ερείπια αστεροσκοπείου το οποίο χρησιμοποιήθηκε συνεχόμενα από το 1883 μέχρι το 1904. Τα μετεωρολογικά δεδομένα τα οποία συλλέχθηκαν εκείνη την περίοδο εξακολουθούν να είναι σημαντικά για την κατανόηση του ορεινού καιρού της Σκωτίας.
Παραπομπές
Κατηγορία:Βουνά της Σκωτίας
Γαλλική καμπύλη
εναλλ.=γαλλικές καμπύλες|μικρογραφία|Ένα σετ, από τις τρεις πιο κοινές γαλλικές καμπύλες, επίσης γνωστό ως σετ Burmester. Το κάτω αντικείμενο χρησιμοποιείται πιο συχνά για υπερβολές. Το μικρότερο πάνω είναι κατάλληλο για ελλείψεις. Το μεγάλο χρησιμοποιείται κυρίως για παραβολές. Μια γαλλική καμπύλη ή Καμπύλες του Burmester, είναι ένας τύπος καμπυλόγραμμου που κατασκευάζεται συνήθως από μέταλλο, ξύλο ή πλαστικό και ο οποίος αποτελείται από πολλά διαφορετικά τμήματα της σπείρας του Euler. Χρησιμοποιείται στο γραμμικό σχέδιο και στον σχεδιασμό μόδας για τη σχεδίαση ομαλών καμπυλών με διαφορετικές ακτίνες. Η καμπύλη τοποθετείται στο υλικό σχεδίασης και ένα μολύβι, μαχαίρι ή άλλο εργαλείο σημαδεύει γύρω από τις καμπύλες, για να παράγει το επιθυμητό αποτέλεσμα. Η Γαλλική Καμπύλη εφευρέθη από το Γερμανό μαθηματικό Ludwig Burmester. Είναι γνωστή και ως σετ Burmester.
Σχεδιασμός ρούχων
Η γαλλική καμπύλη χρησιμοποιείται τακτικά στον αυθεντικό σχεδιασμό υψηλής μόδας και από οικιακούς ράπτες, (όπως και από άλλους τύπους τεχνιτών). Είναι ποιο χρήσιμο σε διάφορα είδη λαιμών, μανικιών, στήθους και μέσης. Οι ποικίλες ακτίνες της Γαλλικής καμπύλης επιτρέπουν τον σχεδιασμό ομαλών και κομψών, εξατομικευμένων προσαρμογών, των τυπικά αγορασμένων ενδυμάτων. Οι σχεδιαστές μόδας και οι ράπτες μπορούν να χρησιμοποιήσουν μια επιλογή από γαλλικές καμπύλες, καμπύλες γοφού, καμπυλόγραμμα με ίσια άκρα και χάρακες ορθής γωνίας σχήματος L. Οι Γαλλικές καμπύλες, μπορούν να είναι κατασκευασμένες από μέταλλο ή διαφανές πλαστικό, με μετρήσεις που σημειώνονται σε μετρικό ή αυτοκρατορικό σύστημα μέτρησης απόστασης.
Παραπομπές
Κατηγορία:Γεωμετρικά όργανα Κατηγορία:Μαθηματικά όργανα Κατηγορία:Καμπύλες
Ισπανικό πρωτάθλημα ποδοσφαίρου ανδρών 2016-17
Το  είναι η 86η σεζόν της Πριμέρα Ντιβιζιόν. Η σεζόν ξεκίνησε στις 21 Αυγούστου 2016 και τελείωσε στις 21 Μαΐου 2017. Το πρωτάθλημα κατέκτησε η Ρεάλ Μαδρίτης
Ομάδες
20 συνολικά ομάδες συμμετείχαν στο πρωτάθλημα, 17 εκ των οποίων προέρχονται από το πρωτάθλημα της περιόδου 2014-15, όπου και εξασφάλισαν την παραμονή τους στην κατηγορία.
3 ομάδες προβιβάστηκαν από την Σεγούντα Ντιβιζιόν 2015-16: η Ντεπορτίβο Αλαβές, η ΚΝ Λεγανές και η Κλαμπ Ατλέτικο Οσασούνα.
Η Λεβάντε, η Χετάφε ΚΦ και η Ράγιο Βαγιεκάνο Μαδρίτης υποβιβάστηκαν στην Σεγούντα Ντιβιζιόν 2016-17.
Πηγές
Soccerway
Κατηγορία:Πριμέρα Ντιβιζιόν
Σοφία Ρούμπου
Η Σοφία Ρούμπου (1947–1 Οκτωβρίου 2016) ήταν Ελληνίδα ηθοποιός του κινηματογράφου, του θεάτρου και της τηλεόρασης.
Πρώτα χρόνια και καριέρα
Η Σοφία Ρούμπου γεννήθηκε στην Αθήνα και σπούδασε υποκριτική στη Δραματική Σχολή του Εθνικού Θεάτρου και χορό στην Σχολή της Σόνιας Μοριάνοβα. Ξεκίνησε να παίρνει μέρος σε θεατρικές παραστάσεις από το 1965, όπου ήταν ακόμη μαθήτρια της δραματικής σχολής. Οι πρώτοι ρόλοι της ήταν στις «Εκκλησιάζουσες» του Αριστοφάνη και στην «Αντιγόνη» του Σοφοκλή, δίπλα στην Άννα Συνοδινού. Το κινηματογραφικό ντεμπούτο της έγινε το 1969 με την ταινία «Το Κορίτσι του 17» σε σκηνοθεσία του Πέτρου Λύκα, δίπλα στους Κώστα Καζάκο και Χρήστο Πολίτη, υποδυόμενη μια ψυχασθενή νεαρή γυναίκα, όπου για την ερμηνεία της αυτή τιμήθηκε με το βραβείο Α’ γυναικείου ρόλου στο Φεστιβάλ Κινηματογράφου της Θεσσαλονίκης.
Στην τηλεόραση έκανε το ντεμπούτο της το 1977 με την κωμική σειρά της ΕΡΤ «Θωμάς επί Κολωνώ» σε σκηνοθεσία Δημήτρη Νικολαΐδη και Βασίλη Βλαχοδημητρόπουλου μαζί με τον Νίκο Παπαναστασίου, την Έλενα Ναθαναήλ και τον Βασίλη Τσιβιλίκα, ενώ την ίδια χρονιά εμφανίστηκε και στην άλλη κοινωνική σειρά της ΕΡΤ «Οι Πανθέοι» σε σκηνοθεσία Βασίλη Γεωργιάδη δίπλα στην Κάτια Δανδουλάκη, τον Άγγελο Αντωνόπουλο, τον Λυκούργο Καλλέργη και τον Φαίδωνα Γεωργίτση. Επίσης εμφανίστηκε και σε τηλεοπτικές θεατρικές παραστάσεις, στο πλαίσιο της εκπομπής «Το Θέατρο της Δευτέρας» που προβάλλονταν στην ΕΡΤ τις δεκαετίες του '70 και του '80.
Προσωπική ζωή και θάνατος
Η Σοφία Ρούμπου ήταν σύζυγος του διευθυντή φωτογραφίας και μοντέρ Νίκου Καβουκίδη με τον οποίο απέκτησε μια κόρη την επίσης ηθοποιό Μαρία Καβουκίδου.
Εξωτερικοί σύνδεσμοι
Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί φωνής Κατηγορία:Απόφοιτοι της Δραματικής Σχολής του Εθνικού Θεάτρου
Καθαρτόμορφα
Τα Καθαρτόμορφα είναι τάξη πτηνών που περιλαμβάνει τους κόνδορες, τους Γύπες του Νέου Κόσμου και τις εξαφανισμένες Τερατορνιθίδες, τα μεγαλύτερα πετούμενα πουλιά. Μερικές φορές αυτά τα αρπακτικά κατατάσσονται στην τάξη Αετόμορφα, αλλά τώρα θεωρούνται μια ξεχωριστή μα κοντινά συγγενική τάξη.
Πάντερμπορν
Το Πάντερμπορν (γερμανικά: Paderborn) είναι πόλη στην ανατολική Βόρεια Ρηνανία-Βεστφαλία, Γερμανία, πρωτεύουσα της περιοχής Πάντερμπορν. Ο πληθυσμός της πόλης υπολογίζεται σε 151.633 κατοίκους (31/12/2019). Το όνομα της πόλης προέρχεται από τον ποταμό Πάντερ και το «μπορν», έναν παλιό γερμανικό όρο για την πηγή ενός ποταμού. Ο ποταμός Πάντερ προέρχεται από περισσότερες από 200 πηγές κοντά στον Καθεδρικό Ναό του Πάντερμπορν, όπου είναι θαμμένος ο Άγιος Λιβόριος. Το Πάντερμπορν ιδρύθηκε ως έδρα επισκόπου από τον Καρλομάγνο το 795, αν και η επίσημη ιστορία του ξεκινά το 777, όταν ο Καρλομάγνος έκτισε κάστρο στις πηγές του Πάντερ.
Καθαρτόμορφα
Μορφολογία
Είναι πουλιά με ολόμαυρο φτέρωμα και φαλακρό κεφάλι. Εξαίρεση αποτελεί ο βασιλικός γύπας (Sarcoramphus papa), που έχει ασπρόμαυρο φτέρωμα και πολύχρωμο κεφάλι.
Πάντερμπορν
Παραπομπές
Κατηγορία:Πανεπιστημιακές πόλεις στη Γερμανία Κατηγορία:Πόλεις της Βόρειας Ρηνανίας-Βεστφαλίας
Βία Κορνέλια
Η Κορνηλία Οδός, λατιν.: Via Cornelia, είναι μία αρχαία ρωμαϊκή οδός, που υποτίθεται ότι πήγαινε ανατολικά-δυτικά κατά μήκος του βόρειου τείχους του Ιπποδρόμου του Νέρωνα, σε γη που καλύπτεται τώρα από το νότιο τείχος της Βασιλικής του Αγίου Πέτρου. Η τοποθεσία είναι στενά συνδεδεμένη με τη Αυρηλία Οδό και τη Θριαμβική Οδό.
Ιστορία
Υπάρχει κάποια πεποίθηση μεταξύ των αρχαιολόγων ότι η Κορνηλία Οδός δεν υπήρχε και ότι το όνομα είναι παραφθορά του ονόματος, Αυρηλία Οδός. Αυτή η εικασία πηγάζει από το γεγονός ότι η Κορνηλία Οδός αναφέρεται μόνο στις Διαδρομές (Itinerarium) και τους μάρτυρες του 7ου και του 8ου αι., καθώς σε εκείνους τους αιώνες ο πληθυσμός της Ρώμης είχε μειωθεί από περίπου 1.500.000 σε 60.000 και οι άνθρωποι ήταν πτωχοί και δύσκολα μιλούσαν καλά λατινικά. Αυτοί οι πολίτες επίσης δεν θα είχαν ιδέα για την τοπογραφία της Αυτοκρατορικής περιόδου. Σε αντίθεση με αυτές τις πιθανώς αβάσιμες σημειώσεις, καλά επικυρωμένα έγγραφα από τον 4ο αι. αναφέρουν ότι ο Άγιος Πέτρος τάφηκε κατά μήκος της Θριαμβικής Οδού.
Μία ανασκαφή το 1924 στην τοποθεσία της Αντιόχειας της Πισιδίας ανακάλυψε μία ενεπίγραφη πέτρα, που χρονολογείται περίπου από το 93 μ.Χ., η οποία προσφέρει ισχυρές ενδείξεις ότι η Κορνηλία Οδός υπήρχε πριν από τη βασιλεία του Κωνσταντίνου Α΄. Η επιγραφή στην πέτρα αναφέρει έναν διοικητή της VIII λεγεώνας "του Αυγούστου" υπό τον Βεσπασιανό και τον Τίτο, ο οποίος ήταν επόπτης της Αυρηλίας Οδού και της Κορνηλίας Οδού.
Τοποθεσία
δεξιά|μικρογραφία|200x200εσ|Πρώην γενικά αποδεκτό σχέδιο τοπογραφίας του Βατικανού (με κόκκινο ο ναός του Αγίου Πέτρου)· τώρα οι τοποθεσίες της Βία Κορνέλια και του [[Ιππόδρομος του Νέρωνα|Ιπποδρόμου του Νέρωνα (με γκρι) σε αυτό το σχέδιο είναι γνωστό ότι είναι ανακριβείς.]]
Παλαιότερα, ήταν λανθασμένα, αλλά γενικά αποδεκτό, ότι οι νότιοι τοίχοι της Βασιλικής του Αγίου Πέτρου στηρίζοντο στους βόρειους τοίχους του Iπποδρόμου του Νέρωνα και ότι ένας δρόμος διέτρεχε βόρεια του Ιπποδρόμου, κάτω από τη βασιλική (βλ. εικόνα). Οι ανασκαφές της βασιλικής και της γύρω περιοχής ωστόσο, έδειξαν ότι αυτό δεν ήταν απολύτως σωστό. Μία ανασκαφή το 1936 στην Πλατεία του Αγίου Πέτρου ανακάλυψε ίχνη ενός δρόμου, που μπορεί να είναι η μετά-Κωνσταντίνεια Κορνηλία Οδός. Στην νοτιοδυτική γωνία της βασιλικής βρέθηκε επίσης ένα κομμάτι προ-Κωνσταντίνειου λιθόστρωτου δρόμου στην ίδια χάραξη.